
Parlamentul României

Camera Deputaţilor
	Bucureşti,
	18.05.2010

	Nr.

Către,



Biroul Permanent al Camerei Deputaţilor

Vă înaintăm, alăturat, raportul asupra propunerii legislative privind colectarea selectivă a deşeurilor în instituţiile publice, trimisă comisiei pentru examinare pe fond, cu adresa nr.PL.x 127 din 7 aprilie 2010.
PREŞEDINTE

SULFINA BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cde.p.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	   Bucureşti,
	18.05.2010

	Nr.
	 26/1068


R A P O R T    

asupra propunerii legislative privind colectarea selectivă a deşeurilor în instituţiile publice
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x127 din 7 aprilie 2010, cu dezbaterea pe fond, în procedură obişnuită, a propunerii legislative privind colectarea selectivă a deşeurilor în instituţiile publice.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1256/30.10.2009);

· avizul favorabil al Comisiei juridice, de disciplină şi imunităţi (nr. Pl-x127/20.04.2010);

· punctul de vedere al Guvernului (nr. 503/DPSG/01.03.2010)

Propunerea legislativă are ca obiect de reglementare crearea cadrului legal privitor la organizarea colectării selective a deşeurilor la nivelul instituţiilor publice, în contextul necesităţii îndeplinirii obiectivului de creştere a cantităţii de deşeuri colectate selectiv la nivel naţional, în acord cu cerinţele europene în domeniu, potrivit obligaţiilor asumate de România, derivate din calitatea sa de stat membru al Uniunii Europene. Propunerea legislativă vine în sprijinul aplicării în România a Directivei 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive, aşa–numita Directivă–cadru privind deşeurile, care prevede reducerea la minimum a efectelor negative create de generarea şi gestionarea deşeurilor asupra sănătăţii populaţiei şi a mediului.
Comisia propune Plenului Camerei Deputaţilor adoptarea propunerii legislative cu amendamentele admise, astfel cum sunt redate în Anexa la prezentul Raport.
 
Propunerea legislativă face parte din categoria legilor ordinare, conform art.76 alin.(2) din Constituţia României, republicată.

Propunerea legislativă a fost respinsă de Senat în şedinţa din 31 martie 2010.

La lucrările comisiei au fost prezenţi 32 deputaţi, din totalul de 33 membri ai comisiei.

La dezbaterile care au avut loc în şedinţa comisiei din 4 mai 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, dl. Mircea Ioan Cotoşman – secretar de stat, dna. Simona Ghiţă – şef serviciu şi dl. Flavius Ardelean, consilier în  Ministerul Mediului şi Pădurilor.

Raportul comisiei a fost adoptat cu unanimitate de voturi.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE
	SECRETAR

	Sulfina BARBU
	Mihai Cristian APOSTOLACHE


Intocmit: Consilier, Monica Dima

ANEXA

I. Amendamente admise
Comisia propune adoptarea propunerii legislative cu următoarele modificări:

	Nr. crt.
	Text propunere legislativă

	Text propus de Comisie

(autorul amendamentului)


	Motivarea amendamentelor propuse

	  0
	1
	2
	3

	1. 
	LEGE 

privind colectarea selectivă a deşeurilor 
în instituţiile publice

	Nemodificat
	

	2. 
	 
Art.1 - Obiectul prezentei legi îl constituie instituirea obligativităţii organizării sistemelor de colectare selectivă a deşeurilor în instituţiile publice aşa cum sunt definite în Legea nr. 500/2002 privind finanţele publice, cu modificările şi completările ulterioare, şi în instituţiile în care statul este acţionar majoritar.  
	      
Art.1 - Obiectul prezentei legi îl constituie instituirea obligativităţii colectării selective a deşeurilor în instituţiile publice aşa cum sunt definite în Legea nr. 500/2002 privind finanţele publice, cu modificările şi completările ulterioare, precum şi în instituţiile în care statul este acţionar majoritar, denumite în continuare instituţii publice.  

(Autor: Comisia pentru administraţie publică, amenajarea teritoriului şi echilibru ecologic)
	Este necesară reformularea  sintagmei „organizarea sistemelor de colectare selectivă”, întrucât această sintagmă implică mai multe activităţi, respectiv colectare, transport, valorificare, reciclare, reutilizare. 

	3. 
	    
Art.2 - Prin aplicarea prezentei legi se urmăreşte:


a) atingerea ţintelor naţionale de colectare, reciclare şi valorificare prin creşterea cantităţii de deşeuri colectate selectiv; 


b) creşterea gradului de informare şi conştientizare, precum şi educarea funcţionarilor publici, angajaţilor şi cetăţenilor cu privire la colectarea selectivă şi managementul deşeurilor.


	     
Art.2 - Prin aplicarea prezentei legi se urmăreşte:


a) creşterea gradului de reciclare şi de valorificare  a deşeurilor colectate selectiv, prevăzute la art. 3; 

b) creşterea gradului de informare şi de conştientizare, precum şi educarea funcţionarilor publici, a angajaţilor şi a cetăţenilor cu privire la colectarea selectivă şi managementul deşeurilor.
(Autor: Comisia pentru administraţie publică, amenajarea teritoriului şi echilibru ecologic)
	Este necesară o reformulare a textului, având în vedere că modalităţile de realizare a obiectivelor naţionale de valorificare, respectiv de reciclare  a deşeurilor de ambalaje sunt prevăzute în HG nr. 621/2005 privind gestionarea ambalajelor şi a deşeurilor de ambalaje. 

	4. 
	     
Art.3 - Prevederile prezentei legi se aplică următoarelor categorii de deşeuri:
a) deşeuri de hârtie şi carton;

b) deşeuri de metal şi plastic;

c) deşeuri de sticlă.


	    
Art.3 -  Fără a aduce atingere legislaţiei privind ambalajele şi deşeurile de ambalaje, prevederile prezentei legi se aplică următoarelor categorii de deşeuri:
a) deşeuri de hârtie şi carton;

b) deşeuri de metal şi plastic;

c) deşeuri de sticlă.
(Autor: Comisia pentru administraţie publică, amenajarea teritoriului şi echilibru ecologic)

	Reglementare corectă. 

	5. 
	       
Art.4 - Organizarea şi operaţionalizarea sistemului de colectare selectivă în instituţiile publice se realizează direct, de către reprezentanţii instituţiei publice sau prin delegarea acestei responsabilităţii către terţi, respectiv societăţi comerciale şi/sau organizaţii non-guvernamentale non-profit.   


	
Art.4 - Organizarea şi operaţionalizarea colectării selective în instituţiile publice se realizează direct, de către reprezentanţii instituţiei publice, sau prin delegarea acestei responsabilităţii către terţi, respectiv societăţi comerciale şi/sau organizaţii neguvernamentale non-profit, în condiţiile Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări prin Legea nr. 337/2006, cu modificările şi completările ulterioare.
(Autor: Comisia pentru administraţie publică, amenajarea teritoriului şi echilibru ecologic)

	Corelare cu modificarea operată la art.1. 

	6. 
	      
Art.5 - Operaţionalizarea sistemului de colectare selectivă presupune:

a) Organizarea sistemului de colectare selectivă a deşeurilor în interiorul instituţiei publice;

b) Încheierea unui contract de predare a deşeurilor colectate selectiv cu un operator economic abilitat care să preia deşeurile colectate selectiv şi să asigure reciclarea, tratarea şi/sau eliminarea corespunzătoare a acestora.


	      
Art.5 - Operaţionalizarea colectării selective în instituţiile publice prevăzute la art. 1 se realizează prin:

a) organizarea colectării selective a deşeurilor în interiorul instituţiei publice;

b) încheierea unui contract de predare a deşeurilor colectate selectiv cu un operator economic autorizat care să preia deşeurile colectate selectiv în vederea reciclării/valorificării corespunzătoare a acestora.
(Autor: Comisia pentru administraţie publică, amenajarea teritoriului şi echilibru ecologic)
	Corelare cu terminologia utilizată în legislaţia privind managementul deşeurilor, respectiv înlocuirea sintagmei de „operator economic abilitat” cu sintagma „operator economic autorizat”. 


	7. 
	   
Art.6 - (1) Fiecare instituţie publică are obligaţia de a stabili responsabilitatea implementării şi gestionării sistemului de colectare selectivă a deşeurilor în cadrul instituţiei în sarcina unui angajat din departamentul administrativ sau de a delega această responsabilitate către terţi.  

(2) Stabilirea persoanei responsabile se realizează prin act al conducătorului instituţiei publice în termen de 30 zile de la data intrării în vigoare a prezentei legi. În acest scop, atribuţiile persoanei astfel desemnate, prevăzute în fişa postului, vor fi modificate în mod corespunzător, prin includerea responsabilităţilor privind gestionarea sistemului de colectare selectivă la nivelul instituţiei;

(3) În cazul în care instituţia publică deleagă responsabilitatea gestionării sistemului de colectare selectivă către terţi, responsabilitatea numirii persoanei responsabile revine terţei părţi în termen de 30 de zile de la data intrării în vigoare a contractului.  


	      
Art.6 - (1) Fiecare instituţie publică are obligaţia de a stabili responsabilitatea implementării colectării selective a deşeurilor în cadrul instituţiei în sarcina unui angajat din departamentul administrativ sau de a delega această responsabilitate către terţi.  

(2) Stabilirea persoanei responsabile se realizează prin act al conducătorului instituţiei publice, în termen de 30 zile de la data intrării în vigoare a prezentei legi. În acest scop, atribuţiile persoanei astfel desemnate, prevăzute în fişa postului, se modifică în mod corespunzător, prin includerea responsabilităţilor privind colectarea selectivă la nivelul instituţiei publice.

(3) În cazul în care instituţia publică deleagă responsabilitatea implementarii colectării selective către terţi, sarcina numirii persoanei responsabile revine terţei părţi, în termen de 30 de zile de la data intrării în vigoare a contractului.

(Autor: Comisia pentru administraţie publică, amenajarea teritoriului şi echilibru ecologic)

	Corelare cu modificările aduse prin art.1.
Tehnică legislativă.
Corelare cu modificările aduse prin art.1.

 

	8. 
	        
Art.7 - (1) Fiecare instituţie publică este obligată să elaboreze un plan de măsuri privind colectarea selectivă a propriilor deşeuri, în termen de 60 zile de la data intrării în vigoare a prezentei legi.  

   
(2) În cazul în care instituţia publică deleagă responsabilitatea gestionării sistemului de colectare selectivă către terţi, obligativitatea elaborării planului de măsuri privind colectarea selectivă revine terţei părţi, în termen de 60 de zile de la data intrării în vigoare a contractului.  


(3) Planul de măsuri privind colectarea selectivă prevăzut la alin. (1) va conţine în mod obligatoriu următoarele informaţii:

a) Numele şi datele de contact ale responsabilului de gestionarea sistemului de colectare selectivă la nivelul instituţiei;
b) Descrierea sistemului de colectare selectivă (scop, tipuri containere, tipuri deşeuri, planşe cu precizarea amplasării locaţiilor);

c) Graficul de colectare a deşeurilor;

d) Obligaţiile angajaţilor şi măsurile aplicabile în cazul nerespectării îndatoririlor; 
e) Modalitatea de depozitare temporară a deşeurilor colectate; 

f) Programul de instruire a angajaţilor privind colectarea selectivă a deşeurilor;
g) Programul de raportare a rezultatelor;
h) Programul de informare a vizitatorilor instituţiei publice;

i) Detaliile contractului de predare a deşeurilor colectate selectiv etc.


	        
Art.7 - (1) Fiecare instituţie publică în înţelesul art. 1 este obligată să elaboreze un plan de măsuri privind colectarea selectivă a propriilor deşeuri pe categoriile prevăzute la art. 3, în termen de 60 zile de la data intrării în vigoare a prezentei legi.  

   
(2) În cazul în care instituţia publică deleagă responsabilitatea colectării selective către terţi, obligativitatea elaborării planului de măsuri privind colectarea selectivă revine terţei părţi, în termen de 60 de zile de la data intrării în vigoare a contractului. 
 
(3) Planul de măsuri privind colectarea selectivă prevăzut la alin. (1) va conţine în mod obligatoriu următoarele informaţii:

a) numele şi datele de contact ale responsabilului cu organizarea colectării selective la nivelul instituţiei publice;
b) descrierea organizării colectării selective (scop, tipuri containere,  planşe cu precizarea amplasării locaţiilor);
c) obligaţiile angajaţilor şi măsurile aplicabile în cazul nerespectării îndatoririlor; 

d) modalitatea de stocare temporară a deşeurilor colectate; 

e) programul de instruire a angajaţilor privind colectarea selectivă a deşeurilor;

f) programul de raportare a rezultatelor;  

g) programul de informare a vizitatorilor instituţiei publice;

h) detaliile contractului de predare a deşeurilor colectate selectiv.
(Autor: Comisia pentru administraţie publică, amenajarea teritoriului şi echilibru ecologic)
	Reglementare corectă. 
Corelare cu prevederile art. 1.

Având în vedere că, la art. 10 alin. (3) este stabilită periodicitatea preluării deşeurilor colectate selectiv, se propune renunţarea la lit.c) din planul de măsuri „Graficul de colectare a deşeurilor”.

Tehnică legislativă.


	9. 
	     
Art.8 - Fiecare instituţie publică este obligată să finanţeze din fonduri proprii sistemul de colectare selectivă a deşeurilor provenite din desfăşurarea propriei activităţi, în termen de 90 zile de la intrarea în vigoare a prezentei legi. 


	     
Art.  8 - Instituţiile publice prevăzute la art. 1 sunt obligate să asigure finanţarea pentru colectarea selectivă a deşeurilor generate în cadrul acestora pe categoriile prevăzute la art. 3.
(Autor: Comisia pentru administraţie publică, amenajarea teritoriului şi echilibru ecologic)
	Reglementare corectă.

	10. 
	      
Art.9 - Sistemul de colectare selectivă a deşeurilor trebuie să respecte următoarele condiţii:
a) Containerele şi recipientele folosite pentru colectarea selectivă se inscripţionează cu denumirea materialului/materialelor pentru care sunt destinate;
b) În fiecare birou/incintă vor fi amplasate trei recipiente de colectare selectivă a deşeurilor. Acestea vor avea următoarele culori, în funcţie de tipul de deşeuri colectate: albastru pentru deşeuri de hârtie şi carton, galben pentru deşeuri de metal şi plastic şi alb/verde pentru sticla albă/colorată; 
c) Pe fiecare etaj/nivel vor fi amplasate recipiente de colectare selectivă;
d) Recipientele vor fi amplasate într-un loc uşor accesibil, marcat şi indicat corespunzător;
e) Fiecare instituţie este obligată să înfiinţeze la intrarea în instituţie un punct de colectare selectivă a deşeurilor destinat vizitatorilor şi să asigure informarea vizitatorilor în acest scop, prin exemplificarea tipurilor de deşeuri corespunzător fiecărui container; 
f) Recipientele din interiorul clădirii vor fi golite în funcţie de intensitatea activităţii/ritmul de umplere de către personalul însărcinat cu efectuarea curăţeniei;    
g) Marcarea containerelor în culoarea prevăzută se poate face prin vopsire, prin aplicare de folie adezivă sau prin alt procedeu similar, pe minimum 20% din suprafaţa totală vizibilă;
h) Inscripţionarea şi aplicarea marcajului colorat trebuie să fie durabile şi vizibile, astfel încât să se asigure identificarea destinaţiei containerelor şi recipientelor de colectare selectivă. 
	     
Art.9 - Sistemul de colectare selectivă a deşeurilor trebuie să respecte următoarele condiţii:
a) containerele şi recipientele folosite pentru colectarea selectivă se inscripţionează cu denumirea materialului/materialelor pentru care sunt destinate;
b) în fiecare birou/incintă al/a instituţiei publice vor fi amplasate trei recipiente de colectare selectivă a deşeurilor. Acestea vor avea următoarele culori, în funcţie de tipul de deşeuri colectate: albastru pentru deşeuri de hârtie şi carton, galben pentru deşeuri de metal şi plastic şi alb/verde pentru sticla albă/colorată; 
c) pe fiecare etaj/nivel al instituţiei publice vor fi amplasate recipiente de colectare selectivă;
d) recipientele vor fi amplasate într-un loc uşor accesibil, marcat şi indicat corespunzător;
e) fiecare instituţie publică este obligată să înfiinţeze la intrarea în instituţie un punct de colectare selectivă a deşeurilor destinat vizitatorilor şi să asigure informarea acestora în acest scop, prin exemplificarea tipurilor de deşeuri corespunzătoare fiecărui container; 
f) recipientele din interiorul clădirii aparţinând instituţiei publice vor fi golite în funcţie de intensitatea activităţii/ritmul de umplere de către personalul însărcinat cu efectuarea curăţeniei;  
g) marcarea containerelor în culorile prevăzute la lit. b) se poate face prin vopsire, prin aplicare de folie adezivă sau prin alt procedeu similar, pe minimum 20% din suprafaţa totală vizibilă;
h) inscripţionarea şi aplicarea marcajului colorat trebuie să fie durabile şi vizibile, astfel încât să se asigure identificarea destinaţiei containerelor şi a recipientelor de colectare selectivă.
(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă.

	11. 
	    
Art.10 - (1) Instituţia publică este obligată să pună la dispoziţia operatorului economic abilitat să preia deşeurile colectate selectiv spaţii de depozitare speciale în incinta instiţuţiei.   
    
(2) În aceste spaţii de depozitare vor fi instalate containere de colectare selectiva a deşeurilor de mare capacitate. Numărul şi capacitatea containerelor se va calcula în funcţie de cantitatea de deşeuri colectate şi de numărul lunar de goliri. 

    
(3) Preluarea deşeurilor colectate selectiv se va face la intervale de timp de maximum 30 de zile. Periodicitatea preluării deşeurilor va fi stabilită în contractul încheiat de instituţia  publică cu operatorul economic abilitat.
	      
Art.10 - (1) Instituţia publică este obligată să pună la dispoziţia operatorului economic autorizat să preia deşeurile colectate selectiv, spaţii de depozitare speciale în incinta instituţiei publice.    
 Nemodificat. 

   
(3) Preluarea deşeurilor colectate selectiv se va face la intervale de timp de maximum 30 de zile. Periodicitatea preluării deşeurilor va fi stabilită în contractul încheiat între instituţia  publică şi operatorul economic autorizat.
(Autor: Comisia pentru administraţie publică, amenajarea teritoriului şi echilibru ecologic)

	Corelare cu termenul prevăzut la art.5. 
Claritatea exprimării.

	12. 
	      
Art.11 - (1) Fiecare instituţie publică este obligată să implementeze un Program de informare şi instruire propriilor angajaţi cu privire la sistemul de colectare selectivă a deşeurilor, fie prin forţe proprii, fie prin delegarea responsabilităţii către terţi în termen de 60 de zile de la intrarea în vigoare a prezentei legi. Personalul însărcinat cu efectuarea curăţeniei va fi instruit suplimentar. 


(2) În cazul în care instituţia publică deleagă responsabilitatea gestionării sistemului de colectare selectivă către terţi, obligativitatea implementării Programului de informare şi instruire revine terţei părţi în termen de 90 zile de la data intrării în vigoare a contractului.  


	     
Art. 11 – (1) Fiecare instituţie publică este obligată să implementeze un Program de informare şi instruire a propriilor angajaţi cu privire la organizarea colectării selective a deşeurilor, fie prin forţe proprii, fie prin delegarea responsabilităţii către terţi,  în termen de 60 de zile de la intrarea în vigoare a prezentei legi. 


(2) Personalul însărcinat cu efectuarea curăţeniei va fi instruit suplimentar. 

(3) În cazul în care instituţia publică deleagă responsabilitatea implementării colectării selective către terţi, obligativitatea implementării Programului prevăzut la alin. (1) revine terţei părţi, în termen de 90 zile de la data intrării în vigoare a contractului.
(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă. 


	13. 
	    
Art.12 - (1) Fiecare instituţie publică este obligată ca, în termen de 90 zile de la intrarea în vigoare a prezentei legi, să încheie un contract de predare a deşeurilor colectate selectiv cu un operator economic abilitat care să garanteze predarea acestora în vederea reciclării şi tratării corespunzătoare, conform legislaţiei specifice în domeniu, fie prin forţe proprii, fie prin delegarea responsabilităţii către terţi.


(2) În cazul în care instituţia publică deleagă responsabilitatea încheierii contractului de predare a deşeurilor colectate selectiv, obligativitatea încheierii contractului de predare a deşeurilor colectate selectiv revine terţei părţi în termen de 90 zile de la data intrării în vigoare a contractului între instituţia publică şi terţa parte.  

(3) Operatorii economici abilitaţi cu care se vor încheia contractele de predare a deşeurilor colectate selectiv trebuie să fie autorizaţi în conformitate cu prevederile legale în vigoare.


	     
Art.12 – (1) Fiecare instituţie publică este obligată ca, în termen de 90 zile de la intrarea în vigoare a prezentei legi, să încheie un contract de predare a deşeurilor colectate selectiv cu un operator economic autorizat, care să garanteze predarea acestora în vederea reciclării şi tratării corespunzătoare, conform legislaţiei specifice în domeniu, fie prin forţe proprii, fie prin delegarea responsabilităţii către terţi.


(2) În cazul în care instituţia publică deleagă responsabilitatea încheierii contractului de predare a deşeurilor colectate selectiv, obligativitatea încheierii contractului de predare a deşeurilor colectate selectiv revine terţei părţi, în termen de 90 zile de la data intrării în vigoare a contractului între instituţia publică şi terţa parte.  

(3) Operatorii economici prevăzuţi la alin. (1) cu care se vor încheia contractele de predare a deşeurilor colectate selectiv se supun autorizării în conformitate cu prevederile legale în vigoare.

(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă.
Tehnică legislativă.


	14. 
	    
Art.13 - (1) Fiecare instituţie publică este obligată să ţină evidenţa cantităţilor de deşeuri colectate selectiv. 

   
(2)  Deşeurile colectate selectiv vor fi cântărite la predare, iar cantităţile vor fi consemnate într-un registru conform modelului prevăzut în anexa la prezenta lege. Datele din registru vor fi raportate lunar către Agenţia Naţională pentru Protecţia Mediului. 

	
Nemodificat

(2) Deşeurile colectate selectiv vor fi cântărite la predare, iar cantităţile vor fi consemnate într-un registru de evidenţă a deşeurilor colectate selectiv, conform modelului prevăzut în anexa care face parte integrantă din prezenta lege. Datele din registru vor fi raportate lunar către Agenţia Naţională pentru Protecţia Mediului. 
(Autor: Comisia pentru administraţie publică, amenajarea teritoriului şi echilibru ecologic)

	Claritatea exprimării.



	15.
	   
Art.14 - Neindeplinirea de către responsabilul privind gestionarea sistemului de colectare selectivă a atribuţiilor prevăzute prin fişa postului atrage după sine răspunderea disciplinară a angajatului. 


	       
Art. 14 Neîndeplinirea de către responsabilul cu organizarea colectării selective a atribuţiilor prevăzute în fişa postului atrage după sine răspunderea disciplinară a acestuia.
(Autor: Comisia pentru administraţie publică, amenajarea teritoriului şi echilibru ecologic)

	Claritatea exprimării.    

	16.
	    
Art.15 - Următoarele fapte constituie contravenţie şi se sancţionează după cum urmează:

A) cu amendă de la 500 lei la 1000 lei, nerespectarea de către conducătorul instituţiei publice a următoarelor obligaţii:
a) de a delega responsabilitatea privind gestionarea sistemului de colectare selectivă unui angajat al instituţiei sau unui  terţ;
b) de a asigura alicarea sistemului de colectare selectivă a deşeurilor în interiorul instituţiei publice pe care o conduce;


B) cu amendă de la 500 lei la 3000 lei, nerespectarea de către conducătorul instituţiei publice a obligaţiei de a încheia un contract de predare a deşeurilor colectate selectiv către un operator economic abilitat care să preia deşeurile colectate selectiv şi să asigure reciclarea, tratarea şi/sau eliminarea corespunzătoare a acestora; 
C) cu amendă de la 5000 lei la 10000 lei: 
a) preluarea de către operatorul abilitat să preia deşeurile a deşeurilor care nu sunt colectate selectiv;
b) neasigurarea de către operatorul abilitat a preluării selective a deşeurilor.
	     
Art. 15 - Următoarele fapte constituie contravenţie şi se sancţionează după cum urmează:

A. cu amendă de la 500 lei la 1000 lei, nerespectarea de către conducătorul instituţiei publice a următoarelor obligaţii:
a) de a delega responsabilitatea privind gestionarea colectării selective unui angajat al instituţiei sau unui  terţ;
b) de a asigura aplicarea colectării selective a deşeurilor în interiorul instituţiei publice pe care o conduce;


B. cu amendă de la 500 lei la 3000 lei, nerespectarea de către conducătorul instituţiei publice sau a tertei parti a obligaţiei de a încheia un contract de predare a deşeurilor colectate selectiv către un operator economic autorizat pentru reciclarea/ valorificarea acestora; 

C. cu amendă de la 5000 lei la 10000 lei: 

a) preluarea deşeurilor care nu sunt colectate selectiv de către operatorul economic autorizat să preia deşeurile;
b) neasigurarea de către operatorul economic autorizat a preluării selective a deşeurilor.
(Autor: Comisia pentru administraţie publică, amenajarea teritoriului şi echilibru ecologic)

	Corectă reglementare.
Claritatea exprimării. 
Tehnică legislativă.

	17.
	    
Art.16 - Constatarea contravenţiilor şi aplicarea sancţiunilor se face de către comisarii şi personalul împuternicit din cadrul Gărzii Naţionale de Mediu. 


	     
Art.16 - Constatarea contravenţiilor şi aplicarea sancţiunilor prevăzute la art. 15 se fac de către comisarii şi persoanele împuternicite din cadrul Gărzii Naţionale de Mediu. 
(Autor: Comisia pentru administraţie publică, amenajarea teritoriului şi echilibru ecologic)

	Reglementare corectă.  

	18.
	   
Art.17 - Dispoziţiile art. 14 referitoare la contravenţii se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 


	     
Art.17 - Dispoziţiile referitoare la contravenţiile prevăzute la art. 15 şi art. 16  se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare. 

(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă. 

	19.
	
Art.18   Prezenta lege intră în vigoare la 30 de zile de la data publicării ei în Monitorul Oficial al României, Partea I.  
	   
Art.18   Prezenta lege intră în vigoare la 30 de zile de la data publicării în Monitorul Oficial al României, Partea I.  
(Autor: Comisia pentru administraţie publică, amenajarea teritoriului şi echilibru ecologic)
	Tehnică legislativă.

	20.
	ANEXĂ –  Evidenţa deşeurilor colectate selectiv

A. DATE DE IDENTIFICARE

Date de (nregistrare:

Denumirea instituţiei publice.………………………………………….

Sediul: Localitatea………….……………..Sectorul   ………Strada………

Nr. ……. ....….Cod poştal …………

Judeţ …………………………………. 

Date de contact:  Telefon………………… Fax……………. E-mail………………

B. DETALII DESPRE INSTITUTIE
 1. Numărul total de salariaţi la data de 31.12. ........     ___________
C. CANTITATEA DE DEŞEURI COLECTATE
Nr. crt.

Denumire deşeu

Cod deşeu 1)
Cantitate colectată (kg)

1

…

N

1)  se va înscrie codul deşeului conform Listei Deşeurilor aprobată prin Hotărârea Guvernului nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, publicată în Monitorul Oficial al României, Partea I, nr. 659 din 5 mai 2002, cu completările aduse prin Hotărârea Guvernului nr. 210/2007 pentru modificarea şi completarea unor acte normative care transpun acquis-ul comunitar în domeniul protecţiei mediului.  


	ANEXĂ –  Registrul de evidenţă a  deşeurilor colectate selectiv

A. DATE DE IDENTIFICARE

Date de (nregistrare:

Denumirea instituţiei publice.………………………………………….

Sediul: Localitatea………….……………..Sectorul   ………Strada………

Nr. ……. ….….Cod poştal …………

Judeţ …………………………………. 

Date de contact:  Telefon………………… Fax……………. E-mail………………

B.  DETALII DESPRE INSTITUTIE
 1. Numărul total de salariaţi la data de 31.12. ........  ___________
C. CANTITATEA DE DEŞEURI COLECTATE

Nr. crt.

Denumire deşeu

Cod deşeu 1)
Cantitate colectată (kg)

1

…

N

1)  se va înscrie codul deşeului potrivit Listei Deşeurilor aprobată prin Hotărârea Guvernului nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările ulterioare. 
(Autor: Comisia pentru administraţie publică, amenajarea teritoriului şi echilibru ecologic)

	Corelare cu prevederile art. 13.
Tehnică legislativă. 

